Timuridien dynastia

Timuridien dynastia oli turkkilais-mongolilainen ja persialainen, islaminuskoinen hallitsijasuku, jonka kantaisä oli Timur Lenk (Tamerlane). Se hallitsi Keski-Aasian ja Iranin timuridien valtakuntaa, ja myöhemmin Baburin perustamaa suurmogulaattia Intiassa.

Timur Lenk valloitti valtavan alueen Keski-Aasiassa 1300-luvun lopussa ja 1400-luvun alussa perustaen seuraajadynastian, jonka aikana valtakunta kuitenkin nopeasti hajaantui hajotakseen lopullisesti 1500-luvun alussa. Timuridien valtakunnan hajottua Babur, Timur Lenkin suora jälkeläinen, perusti vuonna 1526 Intiaan mogulivaltakunnan, joka 1600-luvulla hallitsi suurinta osaa Intiasta, mutta heikkeni 1700-luvulla. Timuridien dynastian valta loppui Brittiläisen imperiumin hajotettua mogulaatin 1857.

Lähteet 

Hallitsijasuvut
Aasian entiset valtiot
Keski-Aasian historia
Islamin historia
Azerbaidžanin keskiaika